DEV 05FN Life of Christ/sq

[[Media:NDËRTIMI_05SHD_Jeta_e_Krishtit.pdf|Shkarkojeni këtë faqe si dokument pdf]]

=Sesioni 5: Jeta e Krishtit=

Në këtë sesion, ju do t’i hidhni një vështrim të përgjithshëm mënyrës se si Jezusi ndërtoi një lëvizje dishepullizuese me drejtues shumëfishues, duke e shpërndarë vizionin e Tij për Mbretërinë, në të gjitha kombet.

Zemra e një Drejtuesi (40 min)

 * Adhuroni së bashku në grup të madh.
 * Kërkojuni pjesëmarrësve të ndahen në grupe prej 3-4 personash dhe të diskutojnë pyetjet e mëposhtme:
 * Çfarë po mësoni mbi të qëndruarin në Krishtin? Si po e praktikoni të qëndruarin në Të përmes Fjalës së Tij, lutjes, bindjes, LKN, marrëdhënieve dhe qëndrimit së bashku?
 * Në cilat fusha të jetës e keni të vështirë bindjen ndaj Zotit?
 * A keni ndonjë konflikt të pazgjidhur akoma?
 * Çfarë ndodhi ndërsa i besuat Zotit qëllimet tuaja nga takimi i kaluar?

Dhënia e Vizionit për Zemrën
'Urtësia që gjejmë te Fjalët e Urta 4:23 përqendrohet te rëndësia që kanë zemrat tona. “Ruaje zemrën tënde me shumë kujdes, sepse nga ajo dalin burimet jetës.” Zemra përfshin jetën tonë të brendshme dhe sjelljen tonë karshi Perëndisë. Nga ajo vijnë mendimet tona, ndjenjat dhe zgjedhjet që bëjmë çdo ditë. Ajo është gjëja më e rëndësishme, të cilën duhet ta ruajmë me kujdes. Jezusi e theksoi këtë kur na mësoi: Mat 5:8 “Lum ata që janë të pastër në zemër, sepse ata do ta shohin Perëndinë.”'

'Mat 6:19-21 “Mos mblidhni për vete thesare mbi tokë, ku i brejnë tenja dhe ndryshku, dhe ku vjedhësit shpërthejnë dhe vjedhin, përkundrazi mblidhni për vete thesare në qiell, ku as tenja as ndryshku nuk prishin dhe ku vjedhësit nuk shpërthejnë dhe nuk vjedhin. Sepse ku është thesari juaj do të jetë edhe zemra juaj.”'

Luka 8:15 “…Por pjesa që ra në tokë të mirë janë ata që, pasi e dëgjuan fjalën, e ruajnë në zemër të ndershme dhe të mirë dhe japin fryt me qëndrueshmëri.”

Nga të gjitha gjërat që vlerësojmë në të përditshmen, siç janë paratë dhe familjet tona, ne duhet t’i kushtojmë rëndësi të veçantë jetës sonë të brendëshme dhe qëndrimit tonë karshi Perëndisë, sepse ndikon çdo fushë të jetëve tona.

Kremtimi i Besnikërisë (20 min)
[SHËNIM: Kremtoni Besnikërinë në grup të madh në mënyrë që të gjithë të përfitojnë dhe të inkurajohen.]


 * Jepuni mundësi pjesëmarrësve të ndajnë me të tjerët çfarë u ka ndodhur që nga hera e fundit që jeni takuar. Kërkojuni atyre ta lidhin ndarjen me qëllimet e takimit të kaluar.

Hekuri-hekurin: Mprehja e Vetvetes dhe e të Tjerëve(45 min)
Fjalët e Urta 27:17 “Hekuri mpreh hekurin, kështu njeriu mpreh fytyrën e shokut të tij.”


 * 1) Kërkojuni të gjithëve të ndahen sipas grupeve të tyre Hekuri-Hekurin, të skicojnë rrjetin e tyre të komuniteteve të misionit dhe të kishave, dhe më pas të ndajnë dhe vlerësojnë njëri-tjetrin në grupet e tyre.
 * 2) Çfarë po shkon ashtu si duhet?
 * 3) Çfarë nuk po shkon si duhet? Cilat janë pengesat me të cilat po përballeni?
 * 4) Cilat janë disa zgjidhje të mundshme nga anëtarët e tjerë të grupit?
 * 5) Çfarë duhet të bëni për të shtuar karakteristikat që mungojnë në secilin grup?
 * 6) Ku do ta filloni një grup të ri apo një kishë gjatë këtij muaji?


 * Kërkojuni të vendosin objektiva për përmirësim nga ky vlerësim dhe t’i ndajnë ato me grupin e tyre të vogël. Më pas kërkojuni të luten për njëri-tjetrin.

Mësimi i Ri (45-60 min)
Tema: Përse është e rëndësishme të njohim procesin që ndoqi Jezusi për ndërtimin e një lëvizjeje dishepullizuese dhe të drejtuesve shumëfishues për përmbushjen e Porosisë së Madhe?

Konteksti

'Jezusi është modeli që kemi për jetët dhe shërbesat tona. Përse është e rëndësishme për ne që të njohim karakterin e Tij, prioritetet e Tij dhe procesin që Ai ndoqi në ndërtimin e një lëvizjeje dishepullizuese, duke i shumëfishuar të tjerët për përmbushjen e Porosisë së Madhe?'

'Krishtlindja është koha kur ne festojmë misterin e Fjalës (Gjoni 1:1), që u bë plotësisht njeri (Gjoni 1:14), i lindur si një foshnjë, Jezusi i Nazaretit. Ai erdhi nga përjetësia dhe hyri në hapësirën tonë kohore dhe gjeografike. Ai u bë pjesë e një familjeje, e një kulture, e një fshati, e një tribuje dhe e jetoi jetën e Tij ditë pas dite në shekullin e parë, ndërsa romakët kontrollonin Izraelin.'

'Megjithëse plotësisht Perëndi, Ai zgjodhi ta jetonte jetën e vet plotësisht si një njeri, në bindje dhe nënshtrim të plotë ndaj Atit qiellor. Gjithçka që Ai arriti në jetën dhe shërbesën e Tij, e arriti si një burrë nga Nazareti, Biri i Njeriut, përmes fuqisë dhe pranisë së Shpirtit të Shenjtë në përmbushjen e vullnetit të Atit. Edhe pse kishte çdo të drejtë të përdorte natyrën e Tij hyjnore, Ai zgjodhi ta jetonte jetën e vet si një njeri plotësisht i pamëkat, për t’u bërë shembulli ynë në mënyrën si duhet ta lavdëronim plotësisht Perëndinë në jetët dhe shërbesat tona. '

'Jezusi ishte dhe gjithmonë do të jetë plotësisht Perëndi. Edhe pse Ai kishte të gjithë autoritetin, pushtetin dhe burimet e qiellit nën komandën e vet, Ai kurrë nuk e përdori ndonjërën prej tyre. Përkundrazi, Ai zgjodhi të “bëhej njëlloj si vëllezërit e Tij, në çdo aspekt” (Heb 2:17) por pa asnjë mëkat. Për shkak të kësaj, libri i Hebrenjve na inkurajon: “Prandaj, o vëllezër të shenjtë, pjesëtarë të thirrjes qiellore, vështroni apostullin dhe kryepriftin e rrëfimit të besimit tonë, Jezu Krishtin.” (Hebrenjve 3:1)'

'Shkrimtarët e të katër Ungjijve kanë regjistruar një përmbledhje të jetës dhe mësimeve të Tij. Duke studiuar dëshmitë e tyre të shkruara ne mund të mësojmë mënyrën se si e ndërtoi Ai shërbesën e Tij. Në aspektin e Tij njerëzor, edhe Jezusi ishte subjekt i kohës dhe hapësirës, dhe jetoi në vazhdimësinë e orëve, ditëve, javëve dhe viteve. Ai e themeloi dhe ndërtoi shërbesën e Tij në kohë. Prandaj studimi i rastit të Jezusit është shumë orientuese për drejtuesit. Ne shohim me detaje jetën dhe shërbesën e Tij, që shtrihet me kalimin e kohës, duke rindërtuar një vazhdimësi kronologjike përmes provave që na sigurojnë Ungjijtë.'

'Luka na tregon (Luka 1:1-4) që ai u përpoq të siguronte një hetim të mirë dhe një “renditje të ngjarjeve” të jetës së Jezusit. Shkrimtarët e tjerë nuk ishin të shqetësuar për renditjen e ngjarjeve, por i rregulluan shkrimet e tyre rreth temave të caktuara. Për shembull: Gjoni, i fundit nga të katërt që shkroi ungjillin e tij, regjistroi mjaft material të ri për të plotësuar disa boshllëqe në kohë, veçanërisht përgjatë një viti e gjysmë në fillim (Gjoni 1-4) dhe disa javë në fund (Gjoni 12-21) të jetës dhe shërbesës së Jezusit në tokë. Në fakt, Gjoni 13-20 mbulon vetëm tre ditë!' 'Ungjilli sipas Lukës na jep disa data në mënyrë që të mund ta lokalizojmë Jezusin në kontekstin historik. Lexoni Luka 1:1-4. Luka na tregon që Jezusi lindi gjatë sundimit të Mbretit Herod [të Madhërishmit] (Luka 1:5), gjatë sundimit të Cezar Augustit (Luka 2:1-7) dhe ndërkohë që Kyreni ishte guvernator i Sirisë (Luka 2:2). Ai thekson gjithashtu që Jezusi e filloi shërbesën e Tij gjatë mbretërimit të 15-të të Tiberit Cezar (Luka 3:1-2) dhe që Jezusi ishte rreth 30 vjeç kur filloi (Luka 3:21-23). Kjo është e rëndësishme sepse na ndihmon të mësojmë më shumë në lidhje me kohën dhe kohëzgjatjen e shërbesës së Jezusit. Ne mund të fillojmë të shohim hapat që ndërmori Ai për të hedhur një themel për dishepullizimin, ndërtimin e ndjekësve të Tij për t’u bërë dishepullizues dhe me kalimin e kohës të pajiste dishepullizues të sprovuar për t’u bërë drejtues shumëfishues të një shërbese.'

SEKSIONI 1: KONKURRIM NË GRUPE/LOJË
Në grupe të vogla përpiquni të vendosni në mënyrë kronologjike ngjarjet e mëposhtme nga jeta e Jezusit, pa përdorur Biblën.


 * Ndajini pjesëmarrësit në katër grupe.
 * Shkruani 21 ngjarjet në fletë të vogla shënimi me ngjitës. Secilën ngjarje shkruajeni në një fletë më vete (MOS vini asnjë numër) dhe më pas vendosini fletët në mënyrë të çrregullt. Jepini secilit grup nga një set me ngjarjet e shënuara nëpër fletë.

Korrigjoni rradhën kronologjike të ngjarjeve në jetën dhe shërbesën e Jezusit:


 * 1) 	Lindja
 * 2) 	Rikthimi për të jetuar në Nazaret
 * 3) 	Gjon Pagëzori fillon shërbesën e vet
 * 4) 	Pagëzimi i Jezusit
 * 5) 	Tundimi dhe 40 ditët e agjërimit/lutjes në shkretëtirë
 * 6) 	Fillimi i shërbesës publike dhe ndjekësit/dishepujt e parë
 * 7) 	Së pari takon Pjetrin
 * 8) 	Jezusi mbledh më shumë dishepuj sesa Gjon Pagëzori
 * 9) 	Gjon Pagëzori burgoset
 * 10) 	Gruaja te pusi në Samari
 * 11) 	Refuzimi i parë i Jezusit në Nazaret
 * 12) 	Zhvendosja për të jetuar në Kapernaum
 * 13) 	Thirrja e katër peshkatarëve për t’u bërë “peshkatarë njerëzish”
 * 14) 	Turi i parë misionar përmes qyteteve dhe fshatrave të Galilesë
 * 15) 	Zgjedhja e 12 Apostujve
 * 16) 	Predikimi në mal
 * 17) 	Dërgimi i 12 apostujve
 * 18) 	Gjon Pagëzorit i pritet koka
 * 19) 	Deklarata e parë e Jezusit për vdekjen dhe ringjalljen e vet
 * 20) 	Dërgimi i 72 dishepujve
 * 21) 	Kryqëzimi/Varrosja/Ringjallja


 * Jepuni grupeve 7 minuta kohë (nuk lejohet përdorimi i Biblave)
 * Krahasojini përgjigjet duke treguar pasiguritë dhe supozimet [MOS ua jepni akoma përgjigjet e sakta]
 * Pyesni: Çfarë ndryshimi sjell rradha që kanë patur ngjarjet? Si do të na ndihmonte ajo për të kuptuar informacionin mbi jetën dhe shërbesën e Jezusit?

SEKSIONI 2: VËSHTRIM KRONOLOGJIK I SHËRBESËS SË JEZUSIT
'Për ta bërë më të kuptueshme shërbesën e Jezusit në tokë, ne mund të ndërtojmë një tabelë dhe ta ndajmë atë në 5 periudha kronologjike. Secila prej tyre do të fokusohet në një nga rezultatet që sjell. Ndërsa e ndërtojmë këtë tabelë, ju do të shihni se si është ndërtuar një lëvizje dishepullizuese që nga fillimi i saj, duke filluar që nga koha kur Jezusi nuk kishte asnjë dishepull, deri në momentin kur ai caktoi drejtues dhe i dërgoi ata të shumfishoheshin me më shumë dishepuj në vende të tjera.'

1.	Vizatoni një Linjë Kohore në një tabelë të bardhë, ose në një tabak të madh letre. Pastaj vizatoni mbi të 5 pika, si në figurën më poshtë:

2. Theksoni qëllimin e kësaj skice duke shpjeguar kuptimin e çdo pike:

a. Pika e parë. Pyesni pjesëmarrësit: Cilën ngjarje duhet të shënojmë në fillim?' [LINDJEN e Tij] b. Pika e dytë. Pyesni: c. Pika e fundit. Pyesni:
 * Cilat ngjarje shënojnë fillimin e shërbesës së Jezusit [Pagëzimi i Tij]
 * Sa dishepuj/pasues kishte Jezusi para pagëzimit të Tij? [ASNJË]
 * Çfarë erdhi të bënte Ai, cili ishte qëllimi i Tij?
 * [Përmes vdekjes së Tij, Ai do të siguronte Qengjin e Kurbanit për faljen e mëkateve.]
 * Por, përmes jetës së Tij, Ai erdhi të na tregojë si të jetojmë dhe të fillojmë një lëvizje dishepullizuese, e cila mund të shkojë përtej shërbesës së Tij tokësore.
 * Mendoni për këtë: Ai e dinte që do t’i duhej të largohej vetëm pas disa viteve.
 * Çfarë iu desh Jezusit të linte mënjanë kur zbriti në tokë? [Një grup bazë dishepujsh shumëfishues me një vizion dhe përparim i dukshëm në përmbushjen e Porosisë së Madhe.]

3. Kërkojini dikujt të lexojë me zë Gjonit 1:1-14.


 * Lavdia e paramishërimit; Plotësisht Perëndi; FJALA Gjonit 1:1. [Vizatoni një gjysmë rreth lart në të majtë të diagramit për ta përfaqësuar atë.]
 * Mishërimi: Nga Plotësisht Perëndi kthehet në Plotësisht Njeri Gjonit 1:14. [Vizatoni disa shigjeta nga gjysmë rrethi deri në linjën kohore te Lindja, shtoni datën që është përafërsisht viti 4 BC].
 * Shkruani shpjegimin për pikën e dytë: afërsisht 30 vjet pas lindjes; Shërbesa Publike; mesi i vitit 26 AD.
 * Shkruani shpjegimin për pikën e tretë: afërsisht 3-4 vite shërbese; Vdekja dhe Ringjallja; vitet 30 AD.
 * Lavdia pas Ngjitjes në Qiell; Veprat e Apostujve 1:9, 7:55. Vizato një gjysmërreth tjetër siç tregohet në figurë.

Pasi të mbaroni këtë pjesë, Diagrami duhet të ketë pamjen e mëposhtme:



4. Për të na ndihmuar të kuptojmë përparimin e shërbesës së Jezusit, ne e kemi ndarë atë në 5 periudha përmes të cilave u rrit lëvizja e dishepujbërësve (e treguar me një vijë të lakuar). Shtoni 5 vijat në mënyrë që diagrami të duket si më poshtë:



5.	Shkruani shpjegimet e diagramit ndërsa përshkruani çdo periudhë:

PERIUDHA 1: PËRGATITJA (Shkruani ‘Periudha 1: Përgatitja’ nga lindja e Jezusit rreth vitit 4 BC, deri në moshën 30 vjeçare). Përmbledhje: Të bëhesh personi që kërkon të shumëfishosh; Përgatitja për një jetë të shenjtë dhe për lëvizjen e Shumëfishimit.


 * Përgjatë 30 viteve të para të jetës së Tij, Ai “u rrit dhe u bë...” (Luka 2:40, 51-52) Produkti që ai kërkonte për shumëfishimin e të tjerëve; Pasioni i zemrës së tij ishte i pastër; Qëllimi i tij ishte i qartë dhe...
 * Procesi që Ai zgjodhi ishte i thjeshtë: Ai do të komunikonte me njerëzit e humbur; do t’i fitonte ata për veten e vet; do t’i ndërtonte ndërsa e ndiqnin; do t’i trajnonte se si të peshkonin të tjerët dhe do t’i dërgonte që të shumëfishoheshin duke përdorur të njëjtin proces me të tjerët.
 * Ai ishte i vendosur që të kërkonte, të punonte me dhe përmes Njerëzve që kishte përgatitur Ati i Tij.

Në përfundim, Diagrami i Periudhës 1 duhet të duket si më poshtë:



PERIUDHA 2: THEMELET E SHËRBESËS (Shkruani ‘Periudha 2: Themelet e Shërbesës rreth 18-21 muaj’ në kutinë e dytë)

Jezusi modeloi misionin e Atit dhe jetën e një dishepullizuesi, duke u bërë thirrje të tjerëve të ndiqnin shembullin e Tij.
 * Vendosja e një themeli marrëdhëniesh me Perëndinë në qendër, për të bërë dishepuj.
 * Kjo Periudhë është shënuar që nga Pagëzimi i Tij nga Gjoni në moshën pothuajse 30 vjeçare, në mesin e vitit 26 AD deri në refuzimin e pare në Nazaret. Në total është një periudhe prej afërsisht 18-21 muajsh.


 * Ai e filloi gjithçka pa asnjë dishepull. Sado e çuditshme të duket, askush nuk e ndoqi Atë që nga Nazareti, deri pas ringjalljes së Tij. 
 * Tundimi/shkretëtira.
 * Kontaktet e Tij të para dhe pasuesit e parë janë nga dishepujt e Gjonit. (Gjoni 1:35-51)
 * Ne mund ta shihni se si Jezusi po modelon dhe po hedh themelin e të paktën gjashtë prej prioriteteve të Tij: 1. Varësia në Shpirtin e Shenjtë; 2. Lutja; 3. Bindje ndaj axhendës së Mbretërisë; 4. Fjala; 5. Lavdërimi i Atit; dhe 6. Marrëdhëniet e Qëllimshme. 
 * Si përfundim (pas 18 muajsh) popullariteti dhe numri i personave që ndiqnin Jezusin, u bë më i madh sesa i Gjonit. Të dy ata shërbyen kryesisht në Jude dhe në Perea (Gjoni 4:1-4). Vini re se farisenjtë dëgjuan që Jezusi po fitonte dhe pagëzonte më shumë dishepuj sesa Gjoni, por në fakt nuk ishte Ai që po i pagëzonte, ishin dishepujt e Tij. Vetëm 18 muaj më parë Jezusi e nisi shërbesën pa asnjë dishepull, kurse tani pasuesit e Tij po shtohen me shpejtësi.
 * Kjo periudhë përfundon me burgosjen e Gjonit nga Herodi Antipas: Luka 3:19-20 (Mateu 4:12; Marku 1:14; Luka 4:14)

Në përfundim diagrami për Periudhën 2 duhet të duket si më poshtë:



PERIUDHA 3: TRAJNIMI PËR SHËRBESË DHE PERIUDHA 4: SHËRBESA E ZGJERUAR (Shkruani ‘Periudha 3: Trajnimi për Shërbesë’ dhe ‘Periudha 4: Shërbesa e Zgjeruar’ në kutinë e mesit, pastaj shkruani ‘Rreth 6-9 muaj’ poshtë tyre. Shpjegoni pikën e 3të me ‘Thirrja e të 4-e, Në fillim të vitit 28 AD’).

'''Përmbledhje: Periudhat 3 dhe 4 po ndodhin në të njëjtën kohë, por secila përfaqëson një ngjarje të veçantë. Ne shohim që Jezusi po ndërton dhe trajnon një skuadër misioni në rritje, si dhe po mobilizon për zgjerimin e zonës së mbjelljes dhe bërjen e dishepujve të rinj. Jezusi u fokusua tek disa prej tyre dhe i mobilizoi ata për një eksperiencë më të gjerë misioni. Kjo periudhë fillon me zhvendosjen e Jezusit në Kapernaum dhe thirrjen që u bën të katërtve për t’u bërë peshkatarë njerëzish në fillim të vitit 28 AD.'''


 * Me burgosjen e Gjon Pagëzorit, Jezusi u tërhoq nga Judea dhe udhëtoi në veri drejt Galilesë. Ai u kthye në vendlindjen e Tij në Nazaret, ku refuzohet dhe e rivendos qendrën e aktivitetit të Tij në një shtëpi të re në Kapernaum, në brigjet e liqenit, i fokusuar te mesazhi i Mbretërisë. (Luka 4:14-31; Mateu 4:13-16; Marku 1:14-15) Po përse shkoi Ai në Kapernaum kur mund të shkonte kudo tjetër? Sepse ajo ishte vendlindja e disave prej pasuesve të Tij kyç: Pjetri, Andrea, Jakobi dhe Gjoni (dy dyshe vëllezërish në një partneritet familjar në biznesin e peshkimit).
 * Jezusi qëllimisht i kërkon dhe i sfidon këta katër dishepuj kyç për të rritur gatishmërinë dhe përkushtimin e tyre, si dhe për t’i trajnuar specifikisht për t’u bërë “peshkatarë njerëzish”. (Marku 1:16-20) Ky është prioriteti strategjik ku duhet të fokusohemi: ndërtimi i një skuadre kyç dhe pajisja e tyre për t’u bërë dishepullbërës. 
 * Jezusi i modelon dhe e pajis skuadrën e Tij përmes trajnimit të drejtpërdrejtë në terren dhe përmes shërbesës së zgjeruar. Menjëherë pas thirrjes së tyre për t’u bërë “peshkatarë njerëzish”, ne kemi regjistrimin e parë për të paktën 6 ekspedita “peshkimi”.
 * Jezusi zhvillon një udhëtim nëpër të gjithë zonën e Galilesë, me skuadrën e Tij. Në këto pasazhe shohim disa shembuj se si e trajnoi Jezusi skuadrën e vet fillestare: Luka 4:31-37; 4:38-41; 4:42-44.
 * Këtu fillon shpërthimi i popullaritetit të Tij, i shoqëruar nga konflikti në rritje me mësuesit e fesë, të cilët filluan të komplotonin për ta vrarë Jezusin: Marku 3:1-12 (Mateu 12:15-21).

Në përfundim, diagrami për Periudhat 3 dhe 4 duhet të duket si më poshtë:



PERIUDHA 5: SHUMËFISHIMI I DREJTUESVE (Shkruani ‘Periudha 5: Shumëfishimi i Drejtuesve Rreth 15 muaj’ në kutinë e fundit. Shpjegoni pikën e 4t duke shkruar: ‘Caktimi i 12 Apostujve, fundi i vitit 28 AD’).

'''Përmbledhje: Kjo periudhë zgjat që nga caktimi i 12 Apostujve të Jezusit deri te ngjitja e Tij në qiell. Ajo zgjat rreth 15 muaj. Prioritetet ishin: zgjedhja e dishepujbërësve të sprovuar; zhvillimi i drejtuesve të tyre dhe dërgimi për të vazhduar zbatimin e axhendës dhe misionin e Atit për Mbretërinë. Ne e shohim Jezusin tek ia cakton, trajnon dhe dorëzon lëvizjen brezit të ri të shumëfishuesve.'''

Më poshtë janë disa nga aktivitetet kryesore të kësaj periudhe:
 * Vjeshtë e vitit 28 AD – Caktimi i të 12 Apostujve – një zhvillim strategjik i shumëfishimit të drejtuesve (apostull do të thotë “I Dërguari”):
 * Kërkojini dikujt të lexojë Luka 6:12-16 dhe gjeni grupet e ndryshme të njerëzve që përmenden ndërsa lexohet pasazhi: Jezusi, dishepujt e Tij, 12 prej tyre të përzgjedhur, një turmë tjetër e madhe e dishepujve të Tij, një turmë e madhe njerëzish që e kërkojnë Jezusin.
 * Kërkojini dikujt tjetër që të lexojë Marku 3:13-19 dhe kërkojini grupit të gjejë 3 pikat e përshkrimit të punës për 12 Apostujt: Që ata të mund të: 1. Rrinin me Të (marrëdhënie); 2. Të dërgoheshin për të predikuar (mision i qartë); 3. Të kishin autoritet për të dëbuar demonët (autoritet i deleguar).
 * Ndërkohë që ishte në burg, Gjoni dëgjoi për lëvizjen në rritje të Jezusit:Mateu 11:2-19
 * Jezusi i dërgon të 12 në mision, si një skuader misioni e vetme dhe e mirëpajisur.
 * Lexoni Luka 8:1-3. Pyesni: “A mund ta identifikoni strukturën organizative të shërbesës së Jezusit?” [Jezusi; të 12-tët; gratë që siguruan mbështetje]
 * Jezusi i dërgoi të 12 Apostujt në 6 skuadra misioni nga dy persona secila, ndërkohë që vazhdonte të shëtiste duke trajnuar të tjerë: Luka 9:1-6 (Mateu 10:1-42; Marku 6:7-11).


 * Fillimi i vitit 29 AD – Ekzekutimi i Gjonit pas një periudhe 1-1.5 vjet në burg:  Mateu 14:3-12 (Marku 6:17-29)
 * Tërheqja mënjanë për rifreskim personal dhe vajtim: Luka 9:10b-11 (Mateu 14:13-14; Marku 6:31-34; Gjoni 6:1-3)
 * Turma e zemëruar kërkon që forcërisht ta bëjë Jezusin mbret, pas vrasjes së Gjonit: Gjoni 6:14-15 ( Mateu 14:22-23; Marku 6:45-46).
 * Jezusi e dërgon grupin e tij bazë të drejtuesve, të 12 dishepujt, në një territor pagan, u jep zbulesën e parë të vdekjes dhe ringjalljes së tij si dhe profecinë e parë të ‘kishës’ së Tij: Mateu 16:13-26.
 * Ai mbledh dhe dërgon në mision 70 (72) të tjerë në 35 skuadra misioni me nga dy veta, ndërkohë që vetë vazhdon me të 12 apostujt: Luka 10:1-24
 * Këtu kemi fokusimin te ndërtimi i grupit bazë të drejtuesve të të 12-ve dhe rrethin e brendshëm; përfshirë edhe karakteristikat e drejtuesve të Mbretërisë: Luka 10:25-19:28


 * Mars 30 AD – Kulmi i punës dhe vullnetit të Atit gjatë javës së fundit dhe Pashkës:Kryqëzimi/shlyerja/ringjallja/ngjitja: Luka 19:29 - 24:53 (Mateu 26:6-28:20; Marku 11:1-16:20; Gjoni 11:55 - Gjoni 21:25; Veprat e Apostujve 1:1-11).

Në përfundim diagrami për Periudhën 5 duhet të duket si më poshtë:



'''Përtej Periudhës 5: Shumëfishimi i vetë lëvizjes. Prill i vitit 30 AD – Pentakosti'''

(Shkruani ‘Lëvizjet e Shumëfishimit të Dishepujve rezultojnë në Kisha’)


 * Jezusi i ringjallur i rimbledh pasuesit e vet për t’i dërguar ata ashtu siç u dërguar edhe Ai nga Ati, për të vazhduar të njëjtin mision: Gjoni 20:19-25.
 * Kisha u fillua përmes Fuqisë së Shpirtit të Shenjtë dhe u dërgua që të bëjë “vepra më të mëdha” (Gjoni 14:12) që do të vazhdojnë të njëjtin mision që kishte Jezusi për shumëfishimin e lëvizjeve të shumëfishimit të dishepujbërësve përtej kulturave dhe përgjatë gjithë kohës.(Veprat e Apostujve 1:8; Veprat e Apostujve 2:5; 22-24; 37-47).

Pasi të keni përfunduar diagrami duhet të ketë pamjen e mëposhtme:



Seksioni 3: Punë në grup

Kërkojini çdo grupi të gjejë rradhën e duhur të 21 ngjarjeve nga jeta e Jezusit. Kërkojuni atyre të kërkojnë detajet e kronologjisë, vazhdimësisë, progresionit dhe ngjarjeve të reja me kalimin e kohës. Pas 5 minutash, korrigjojini së bashku duke u treguar rradhën e duhur.

Kërkojuni grupeve të diskutojnë mbi pyetjet e mëposhtme:
 * Si mendoni, përse ju ndihmon vëzhgimi i mënyrës si u ndërtua shërbesa e Jezusit?
 * Çfarë ju habit?
 * Cilat janë pyetjet që ju dolën nga vëzhgimi i kësaj shërbese?
 * Jezusi shërbeu në një kulturë, vend dhe kohë specifike në histori. Cilat nga detajet e saj mund t’i pëdorni dhe cilat nuk mund t’i përdorni në shërbesën tuaj, si një drejtues në kontekstin e sotëm?

Përmbledhje

Pas 15-20 minutash përmblidhni prioritetet nga 5 Periudhat e procesit të ndërtimit të lëvizjes së Jezusit:

Periudha Përgatitore


 * Qëllimi (Misioni) dhe Pasioni (Motivi)
 * Produkti Përfundimtar dhe Procesi
 * Personi i Paqes

Themelet e Shërbesës


 * Varësia në Shpirtin e Shenjtë
 * Lutja
 * Bindja ndaj Axhendës së Mbretërisë
 * Fjala
 * Lavdërimi i Atit (stil jetese në adhurim)
 * Marrëdhënie të qëllimshme

Trajnimi për shërbesë


 * Identifikoni ata që janë gati
 * Pajisini ata si një skuadër shërbese (zemër, njohuri, aftësi)
 * Përfshihuni në ungjillizim

Shërbesa e Zgjeruar


 * Shkoni ku janë ata – Bota e tyre
 * Jini miq me mëkatarët – Miqtë e mi
 * Tregojuni dhe ndani Krishtin me ta – Jeta e Tij

Shumëfishimi i Drejtuesve


 * Identifikoni dhe Caktoni Drejtuesit
 * Rrini me ta
 * Ristrukturoni Shumëfishimin
 * Dërgojini ata

Përgatitja për Mision(20 min)

 * Nëpër grupet e vogla, kërkojini çdo pjesëmarrësi të Vlerësojë shërbesën e vet për të identifikuar 2 pika të forta dhe 2 pika të dobëta, bazuar në modelin e Jezusit për ndërtimin e një shërbese. Kërkojuni të bëjnë një plan për të përmirësuar shërbesën.
 * Bazuar në këtë shembull shërbese, vlerësoni në cilën periudhë është shërbesa juaj dhe përse?
 * Cilët janë hapat e rradhës që do të ndërmerrni për të vendosur prioritetet kyçe dhe për t’u rritur deri në fazën e re të zhvillimit të lëvizjes?


 * Shkruani deklaratat “Unë do të____më datë____”. Përfshini “Kujt do t’ia shpjegoni këtë mësim?”
 * Praktikoni ndonjë aftësi shtesë që mund t’u shërbejë drejtuesve për të drejtuar grupet e tyre apo të fillojnë një grup të ri.
 * Siguroni për gjithsecilin nga një kopje të Studimit Themelor Biblik mbi Jetën e Krishtit.

Dërgimi i Punëtorëve

 * Përforconi vizionin e përgjithshëm: një kishë ose komuniteti i besimit për çdo 1,000 persona.
 * Kaloni kohë në lutje:
 * dorëzojani Zotit qëllimet e gjithsecilit;
 * që Perëndia të ngrejë një lëvizje kishash;
 * për më shumë punëtorë për të korrat.

PS

teksti i grafikut:


 * 1) Lavdia e paramishërimit;
 * 2) Fjala u bë mish: Jezusi i Nazaretit
 * 3) Lindja rreth vitit 4 B.C.
 * 4) Periudha 1: Përgatitja (rreth 30 vjet)
 * 5) Pagëzimi; Shërbesa Publike (rreth mesit të vitit 26 AD)
 * 6) Periudha 2: Përgatitjet për Shërbesë (18-21 muaj)
 * 7) Gjon Pagëzori burgoset
 * 8) Thirrja e katër peshkatarëve (fillimi i vitit 28 AD)
 * 9) Periudha 3: Trajnimi për Shërbesë
 * 10) Periudha 4: Zgjerimi i Shërbesës
 * 11) (rreth 6-9 muaj)
 * 12) Caktimi i të 12-ve (fundi i vitit 28 AD)
 * 13) Periudha 5: Shumëfishimi i drejtuesve (rreth 15 muaj)
 * 14) Vdekja dhe Ringjallja (rreth vitit 30 AD)
 * 15) Lavdia pas Ngjitjes në Qiell